Burjassot celebrarà Sant Antoni, amb la benedicció dels animals, el 22 de gener
2025-07-24

La tradicional benedicció dels animals a Burjassot per a festejar a Sant Antoni Abat, popularment conegut com a Sant Antoni del Porquet, no faltarà enguany en el municipi. L’Ajuntament, a través de la regidoria de Benestar Animal que dirigeix Juan Manuel Hernando, celebrarà la benedicció, el proper diumenge que ve 22 de gener.

Una vegada més, la Regidoria compta amb la col·laboració de la Penya “El Cavall” i de Pepe “Pancheta” per a la celebració d’aquesta festa que, tots els anys, compta amb una gran assistència per part de la ciutadania de Burjassot que porta als seus animals de companyia perquè reben la seua benedicció.

Des de les 10.00 hores es desenvoluparan, a l’entorn de la Plaça de Sant Joan de Ribera, diferents activitats per a amenitzar l’arribada i l’espera de les veïnes i els veïns que acudisquen a la benedicció i que passen amb les seues mascotes, després de la missa de 12.00 hores que tindrà lloc a l’Església de Sant Miquel.

Aproximadament sobre les 12.45 hores començarà la tradicional benedicció i exhibició dels animals de companyia, dels cavalls i dels carros de tir que sempre li donen espectacularitat a un dels actes més estimats per la població burjassotera.

A més de la benedicció, els amos dels animals de companyia que desfilen, també rebran el tradicional obsequi de Sant Antoni: el brioix de pa, la garrofa i l’estampa, mentre que els amos dels carros de tir rebran lots de neteja i arnés de cap per als cavalls.